钦定古今图书集成/明伦汇编/氏族典/第360卷 > 林一柱
## 钦定古今图书集成/明伦汇编/氏族典/第360卷 > 林一柱

按《莆田县志》：“一柱，字元功，天启乙丑进士，知陈州，已
调繁汝州。时魏珰焰煽中外，天下建祠祀之。河南抚
按檄征各属金，一柱独拒不应，直声满中原。珰诛，迁
户部员外郎，殚心稽核。出为常州知府。丁父艰，服阕，
补吉安。寻升岭北佥事，转山西按察，升布政。未莅任，
擢右佥都御史，巡抚南赣。岭南八排寇蔓延，一柱集”
兵乘锐，不数月削平；复分兵讨平漳郡寇。闯贼陷京
师，一柱北向痛哭，率师勤王；露卧宵驰，得沈病，卒于赣。